LidanRubinov/Halacha-QA huggingface dataset:
שאלה: שיעור כיסוי ראש: הרב, האם מותר לאישה להוציא מכיסוי הראש כמות קטנה של שערות משתי הפאות? לא שיער שיוצא מאליו אלא היא עושה זאת לשם היופי,ממש פס שערות דק שנותן לה הרגשה יותר טובה עם המראה שלה,לפחות בהתחלת הדרך.
תשובה: מותר להוציא שער בכמות של 64 ס"מ מרובע בסך הכל.
שאלה: קבר יהודה בן יעקב: האם קבר יהודה בן יעקב הנמצאת בעיר יהוד בגן הבנים באמת הקבר של יהודה מ12 השבטים? באם יש טעם להתפלל שם? הבן שלנו יהיה בן 3. כבר סיפרנו אותו כמנהג בית אבות לא לחכות עד גיל 3. איזה דברים מתאים לעשות ביום 3?
תשובה: א. אינני יודע אם אפשר לברר דבר זה, ובכל אופן אם מתכוונים לתת כבוד ליהודה יש בזה תועלת גם אם יתברר פעם שאין זה המקום המדויק. ב. בגיל שלוש ראוי ללמד את הילד לקרוא שמע ישראל ואת אותיות האלף בית, ונהגו לתת לילד עוגיות בצורת אלף בית ולאחל שהתורה תהיה מתוקה בפיו.
שאלה: גניזה: אם אני רואה בעיתון או במודעה את המילה GOD באנגלית שהפרוש אלוקים זה טעון גניזה?
תשובה: אין צורך בגניזה.
שאלה: בקבוק שלא היה כלול במכירת חמץ: יש לי חבר שלא עשה מכירת חמץ במשך שנים והשנה עשיתי לא באישורו מכירת חמץ.השבוע היה אירוע והוא הביא בקבוק ויסקי ענק ועתיק שהיה ברשותו הרבה שנים ושתו ממנו אנשים והשאיר לי את יתרת הבקבוק מה הדין לגבי השתיה? ואם אסור בהנאה, מה לגבי מי ששתה, כדאי ליידע לפחות את מי שאני מכירה?
תשובה: ב"ה שלו-ם וברכה, ויסקי נחשב לחמץ. חמץ שעבר עליו הפסח אסור בהנאה. לכן יש לשפוך את הויסקי היות ולא מכרו אותו לגוי בפסח. אם השותים הם אנשים דתיים וההודעה להם תגרום להם לחזור בתשובה ברור שיש להודיע להם. הרב חגי בר גיורא
שאלה: גיל איסור נגיעה בילדה: לכבוד הרב, ראיתי שיש מחלוקת עצומה בנושא זה ולא מצאתי הלכה ברורה עם מקורות. מאיזה גיל חל איסור לגבר לגעת בילדה? והאם יש חילוק בין אחיינים לשאר ילדות?. ראיתי שיש שכתבו שהאיסור הוא מגיל שלוש, וראיתי שכתבו מגיל 9 וכן ראיתי מגיל 11. על כל פנים הייתי שמח לדעת את כל צדדי הדעות ובפרט מה דעת הרב עובדיה יוסף שליט"א מה דעת פוסקי אשכנז וספרד. מראש!
תשובה: השמירה בנושא צניעות חשיבותה מרובה עד כדי כך שנקבעה ביום הכיפורים במנחה קריאת התורה בנושא עריות. התשובות הם בהתאם לרמת הקרבה: איסור נגיעה מגיל 6 שהוא גיל חינוך. לגבי קרובות משפחה (אחייניות), אפשר להקל עד גיל 9. ובאחיות עד גיל מצוות. ההיתר היחיד הוא רק לגבי הורים וסבים. איסור זה זהה לאשכנזים וספרדים. (ואדם מכיר את עצמו ויכול לנקוט באיסור בכולם מגיל 6).
שאלה: קיצור דרך בתהליך הגיור: אני רוצה להתגייר ונודע לי שתהליך הגיור לוקח 10-12 חודשים. אבא שלי יהודי ואני בארץ מגיל 9 (כיום אני בן 29). למדתי פה בבתי ספר, הייתי לוחם בצבא, ואנחנו חוגגים את כל חגי ישראל. האם אני אצטרך לעבור את כל התהליך? אני לא מחפש קיצורי דרך אבל אם זה אפשרי אז למה לא.
תשובה: ב"ה לך. אשמח לעזור לך בכל מה שאוכל. אכן תהליך הגיור הוא תהליך רציני, בו האדם לומד על משמעות הדבר להיות יהודי, על איך לחיות בתור יהודי ועוד דברים רבים מאוד. הלימוד תורם המון המון לאדם, ואני מאמין שלמרות שאתה כבר מכיר המון המון דברים, גם לך תהליך הגיור יתרום רבות. האם יש דרך לקצר את התהליך? אודה על האמת, שאני לא ממש יודע, שכן בשביל דבר כזה צריך לדבר עם מי שמתעסק עם הדבר באופן הישיר. אתה מוזמן להיכנס לקישור הבא ולהתקשר ולברר. שתהיה לך המון המון הצלחה, ואשמח לעזור עוד בכל מה שאוכל. הרב יצחק גרינבלט zahig1 gmail.com
שאלה: קריאת הודעות ממכשיר סלולרי בשבת : יש לי מכשיר סלולרי ואני קיבלתי הודעה בשבת ממערכת אוטמטית האם מותר לקרוא את ההודעה בלי לגעת במכשיר בשבת
תשובה: אסור לכול הדעות. ועדיף שתכבה את הפלאפון, וקראת לשבת עונג.
שאלה: איך לברך בהשכמת הבוקר: לרב אני נתתי לאשתי להתחיל לברך את ברכת הבוקר. היא מברכת אותם כשהיא עדיין בכותונת ונעלי בית. האם יש ברכות שאין לברך אותם בלבוש זה?
תשובה: יישר כוח! חיבור לברכות ולתפילות מעצימות את נפש האדם. מותר לברך ברכות בלבוש זה. כאשר יש הפסקה בין הלב לערוה (כאשר לבושים תחתונים).
שאלה: מתי להתפלל קבלת שבת: לרב אני מתפלל בבית רציתי לדעת מתי הזמן לאחר זמן הדלקת נרות שבת שאני יכול להתחיל לברך את התפילה של קבלת שבת שבסידור?
תשובה: ב"ה לך. שמחתי לקבל את שאלתך, וכל הכבוד על ההשקעה שלך ועל הרצון להתפלל את תפילת השבת. אין ספק שתפילה בשבת ובפרט קבלת שבת נותנת תחושה אחרת לגמרי ליום הקדוש והמיוחד הזה. כמובן שעדיף להתפלל יחד עם הציבור בבית הכנסת, אך אם קשה לך, גם בבית אפשר. הזמן העדיף ביותר הוא כרבע שעה אחר זמן הדלקת הנרות, אז להתחיל קבלת שבת ולאחר מכן תפילת ערבית. מתוך מכתבך אני מבין שיש לך את נוסח התפילה ושאתה מסתדר איתה, בכל אופן אשמח להיות בקשר ולעזור לך בכל מה שאוכל. הרב יצחק גרנבלט zahig1 gmail.com
שאלה: איזו מוזיקה עדיף לשמוע: מה עדיף לשמוע במשך כל השנה, מוזיקה של שירים לועזיים (בלי מילים רק קצב שאני אוהב) או לשמוע שירים בעברית אך של זמרים מזרחיים (ללא ניבולי פה ח"ו אך לא מצד דתי ממש)?
תשובה: למוזיקה, לתוכן המילים ולקצב, יש השפעה רבה על נפש האדם. לכן חשוב שהמילים יהיו בעלי תוכן ראוי, ואם שומעים מוזיקה ללא מילים שהקצב נורמלי מותר.
שאלה: אמירת קדיש בשקט ע"י אישה: כשהרב אמר שיש אפשרות שמישהו יגיד קדיש על אביה זה קצת קשה שהרי ברור שעדיף מבחינת נחת רוח לאבא שמישהו בעל זיקה יגיד את הקדיש.ז"א הבת השאלה היא אם היא אומרת בשקט כשתמיד יש גבר שיאמר קדיש בקול האם זה ר השאלה נשאלה בהמשך לשאלה "אמירת קדיש על ידי אשה"
תשובה: אי אפשר לאסור הלכתית את האפשרות של אמירת קדיש בשקט ע"י אישה במקביל לאמירתו ע"י גבר, אולם השאלה היא מה המניעים לכך ולאן כיוונים כאלו יכולים להוביל. אין כוונתי במקרה הספציפי שלכם דווקא אלא במובן הרחב של שמירת המנהגים וחיזוק המסורת. יסוד חשוב מאוד הוא שמירת המסגרת התורנית המקובלת במיוחד בפהרסיא ובמיוחד בהתנהלות בבית הכנסת. לפעמים שינוים קטנים מאוד במסגרת התורנית עלולים לגרום להתרחקות ממסורת הדורות והיו דברים מעולם. לעצם הענין, מסתבר שיהיה קשה לאישה להתייצב שלוש תפילות ביום במשך כל השנה ולכן גם מהבחינה ההלכתית הצרופה יש מקום להעדיף איש שיתמיד לומר קדיש בכל התפילות. מעבר לכך, המנהג הוא שאנשים שיש להם זוג הורים בחיים לא אומרים קדיש כלל על קרובים אחרים. ובשורות טובות
שאלה: אחת משלוש עשרה מידות שהתורה נדרשת בהן: : אני באמצע ללמוד את שלוש עשרה מידות שהתורה נדרשת. הגעתי למידה התשיעית: "כל דבר שהיה בכלל ויצא לטעון טוען אחד שהוא כעניינו יצא להקל ולא להחמיר". אני מנסה כבר יומיים להבין ולא מצליח. הצלחתי להבין בערך שהפרט היה כלול בכלל והתורה כותבת אותו פעם נוספת באופן נפרד ובכך נלמד דין רק להקל. שאלתי היא: מה ההבדל בין המידה הזו לבין המידה: "כלל ופרט". גם שם התורה כותבת בנפרד משהו שכבר היה כלול בכלל.? רוב תודות על העזרה. האתר נפלא ותורם הרבה בתחום התורני.
תשובה: אשריך צדיק שאתה לומד את הבריתא של ר' ישמעאל. תיקנו לאומרה בכל בוקר בתפילה כדי שתהא לכל יהודי זכות של לימוד הגמרא הקדושה  שו"ע או"ח נ. אמנם זכות זו נזקפת לאדם רק כשהוא מבין את שהוא קורא  מג"א,משנ"ב שם. אתה אכן משתדל להבין. אשריך. נבאר בעז"ה תוך מתן דוגמא: 'כל דבר שהיה בכלל'-שחין ומכווה הם בכלל הנגעים. 'ויצא לטעון טוען אחר שהוא כעניינו'-התורה עסקה באופן פרטני בענין שחין ומכווה  ויקרא יג,יח-כח. התורה הדגישה בהם דינים מסוימים של נגעים,לעומת דינים אחרים שלא הזכירה אותם כלל. לא הזכירה דין 'מחיה' שהוא אחד מסימני הטומאה,ולא הזכירה את ההסגר של השבוע השני כאשר לא פשה הנגע אחר השבוע הראשון של ההסגר  בכך הוציאה אותם מהכלל כדי לטעון וללמד עליהם טוען ודין מחודש והוא שאין להם דין 'מחיה'  זהו אחד מסימני טומאה  וכן נידונים רק בשבוע אחד  הכהן מסגירו רק לשבוע אחד.ואם לא פשה הנגע-טהור ולא מסגירו לשבוע שני. 'יצא להקל ולא להחמיר'-העיסוק הפרטני בשחין ומכווה תוך ציון של רק חלק מדיני נגעים,לימד להקל עליהם שיש להם רק את הדינים הכתובים בהם ולא את שאינם כתובים  אין המחיה מטמאה, ולא מסגירים שבוע נוסף. עתה נבאר בעז"ה את המידה 'מכלל ופרט' 'כלל ופרט.'-'אדם כי יקריב מכם קרבן לה',מן הבהמה מן הבקר ומן הצאן תקריבו את קרבנכם'  ויקרא א,ב.בהמה-זה כלל הכולל אף חיות.בקר וצאן-זהו פרט שלא כולל חיות. המידה היא שאין בכלל אלא מה שבפרט והיינו שמותר להקריב רק מבקר וצאן ולא מהחיות. ההבדל בין המידות הללו לכאורה שבמידה 'כל דבר שהיה בכלל' הכתוב לא סתם כתב פרטים  שחין ומכווה  אלא חזר והדגיש בהם חלק מהדינים. לעומת 'כלל ופרט.' שציין הכתוב את הפרט אחר הכלל ולא כתב שוב פעם חלק מהדינים בענין הפרט.אלא בפעם היחידה שלימד את הדין כתב זאת אחר כתיבת הכלל והפרט. עיין-ספרא בריתא דר' ישמעאל פרשה א,משנה נגעים פרק ג משנה ד, פירוש המשנה לרמב"ם שם,אבודרהם  ציין דוגמא אחרת, הליכות עולם שער רביעי פרק ב, אנצקלופדיה תלמודית כרך ו 'דבר שהיה בכלל.',של"ה בכללי התלמוד. חיים טובים.
שאלה: לבישת גרביים: הרב. קשה לי מאוד עם העניין של הגרביים ולכן רציתי לשאול, האם יש עניין שאכסה את כף הרגל עם גרביים קצרות כך שבין הגרב לחצאית נשאר רווח קטן שלא מכוסה (בהנחה שבוודאי שעדיף לכסות לגמרי), כלומר- האם יש חשיבות לכסות את כף הרגל למרות שהחצאית היא יחסית ארוכה?
תשובה: מעיקר הדין מספיק 10 ס"מ לאחר הברך. וטוב להחמיר עד לקרסול. כיסוי כף הרגל אינו חובה, גרבים שקופות אינם נחשבות לכיסוי כלל.
שאלה: שמשון הגבור: כידוע שמשון אמר לפני מותו,תמת נפשי עם פלשתים, שאלתי היא אם אמר זאת לפני מותו מי היה האיש שתיעד את דבריו האחרונים וכתב זאת בנביא.שידוע מח ששמואל הנביא כתב את שופטים. אם הוא כתב אז איך ידע מה שמשון אמר לפני מותו. ואם לא הוא כתב אז מי כן ואיך נודע לו שהרי לא נשאר זכר לפלשתים בזמן שאמר את דבריו.
תשובה: הנביאים כשמם היו נביאים וידעו דברים ברוח הקודש שאדם רגיל אינו יכול לדעת אותם. ככלל, כל ספרי הנביאים נאמרו מתוך רוח הקודש ולא כסתם כתיבת ידע וסיפור רגיל. הרב עזרא כהן
שאלה: הקלה בלבישת גרביים?: אבל רוב ככל הפוסקים מחייבים לכסות גם את השוק, ורק המשנה ברורה מיקל? אם כן, זה לא שהם מחמירים אלא שהמשנה ברורה מיקל. מה עוד שרבינו הרב צבי יהודה גילה דעתו שמצטער מאוד על כך שהמשנה ברורה היקל כנגד רוב הפוסקים. ובעיקר בימינו שחומת הצניעות מתערערת ודווקא עכשיו יותר חשוב שהציבור שלנו שהוא ירא שמים לא יחפש קולות. ואמנם חם בשפלה, אך "לפום צערא אגרא" ושכר גדול מהשמים יינתן למי שתתאמץ בצניעות. ומקסימום אם מאוד קשה, אפשר ללכת עם חצאית ארוכה שמכסה עד הקרסול ואז אפשר ללכת בלי גרביים. מה דעת כבוד הרב? השאלה נשאלה בהמשך לשאלה "קשה לי עם לבישת גרביים"
תשובה: היות והמשנה ברורה מקל בזה, וזה לא איסור דאורייתא, מי שגר בשפלה לא חייב להתענות עד כדי כך. לפי כללי הפסיקה, בדבר שאינו מדאורייתא ניתן לסמוך על דעת המקל.
שאלה: שימוש בתאריך לועזי: לכבוד הרב רציתי בבקשה לשאול: א. מדוע אסור להזכיר תאריך לועזי? ב. האם ישנם מקרים שכן מותר להשתמש בתאריך לועזי? ג. האם במוסדות של הציבור שלנו, הציוני דתי, מותר להשתמש לצד התאריך העברי, גם בתאריך לועזי, בעיקר כשיש בין הורי התלמידים, כאלה שאינם מבינים לצערנו את התאריך הלועזי?
תשובה: א. התאריך הנוצרי מתייחס להולדת אותו אחד שהם מאמינים בו ושימוש בתאריך נותן כבוד לעבודה זרה. ב. אם יש צורך לכתוב לאנשים שלא מכירים תאריך אחר אפשר לכתוב רק את שתי הספרות האחרונות, לדוגמא: שנת 12, אבל זה רק בלית ברירה. ג. אם יש מצב כזה, יש לכתוב תאריך עברי ראשון וגדול ומתחת בתוך סוגריים לכתוב חודש נוצרי בשם ושנה בספרות אחרונות. לדוגמא: חמישה באפריל שנת 11, ולהוסיף למנין הנוצרים.
שאלה: החברות פוסקות הלכה?: לכבוד הרב, לא זכיתי להבין מה המקור לכך שהרב פוסק שפתח החולצה של אשה מקדימה וכן מאחורה, אין לו גבול מדוייק אלא כל אשה תשאל את חברתה אם הפתח לא פתוח מדי. א. ממתי פוסקים הלכה לפי דעתן של החברות? לכל חברה יש דעה אחרת וכל אחת, ע"פ דרך החינוך שקיבלה ועל פי ראות עיניה ומידת יראת השמיים שלה, יכולה לענות תשובה אחרת על אותה שאלה. ואשה הישר בעיניה (או בעיני חברתה) תעשה. ב. איך ייתכן שבעניין כל כך חשוב שבצניעות הרב כותב שאין הלכה ברורה? האם ההלכה לא אומרת שמותר לאשה לגלות את הפנים והצוואר וכל מה שמתחת להם צריך להיות מכוסה? (ושאלתי את הגר"מ אליהו זצ"ל שהשיב לי תשובה מאוד מדוייקת, וכך גם קראתי מפוסקים רבים אחרים. שממקום שמתחיל השיפוע מהצוואר לכיוון הכתפיים, משם צריך לכסות. וכן מקדימה - מותר לגלות על שתי העצמות שמתחת לצוואר ומתחת צריך לכסות. ומאחורה, מהעצם העליונה של עמוד השדרה ומטה, צריך לכסות). ג. לפי דברי הרב נראה שמותר בעצם לגלות חלק מהגוף של האשה שמתחת לצוואר לכיוון הגוף. וכן חלק מהגב. ומה המקור לכך? ד. אם מותר לגלות חלק מהגוף שמתחת לצוואר או חלק מהגב, מדוע שלא יהיה מותר לגלות גם חלק מהבטן? מה ההבדל? ומה המקור לכך? לכבוד הרב השאלה נשאלה בהמשך לשאלה "פתח חולצה בגב"
תשובה: זו לא פסיקת הלכה, זו קביעת עובדה. צריך להיות מכוסה, ואי אפשר להגיד לפי מ"מ. בד"כ נשים יודעות בדיוק מה נקרא מחשוף ומה לא, ולכן צריך לשאול חברה.
שאלה: הערכת ביצועי עובד לצרכי קידום: הערכת ביצוע היא שיטה בה ביצועי העובד בארגון מוערכים (בדרך כלל במונחים של איכות, כמות, עלות וזמן) לרוב על ידי מנהל או מפקח. לשם הערכת ביצועים מתבצע תהליך של איסוף, ניתוח ותיעוד מידע על הערך היחסי של עובד לארגון, ניתוח הצלחותיו וכישלונותיו, נקודות חוזק וחולשה שלו והתאמתו לקידום או הכשרות נוספות כחלק מתהליך ניהול ופיתוח קריירה. במקום עבודתי ההערכה מבוצעת באמצעות טופס אותו המנהל נדרש למלא על העובד, בסקלה שבין 1 ל- 7, כאשר 1 מציין ביצועים גרועים של העובד, 4 ביצועים ממוצעים ו- 7 ביצועים מעולים. בפועל, התנהגות הארגון היא שרוב המנהלים (יותר מ- 50 ) מעריכים את העובדים שבאחריותם בסקלה שבין 4 ל-7 ולא ע"פ הנחיות הארגון. לדוגמא, עובד שביצועיו טובים במעט מהממוצע ידורג 5 ע"פ הנדרש בהנחיות אך למעשה רוב המנהלים ידרגו אותו 6 או 7. דוגמא נוספת - עובד גרוע ידורג 4 ולא 1 או 2 כנדרש. הסיבה העיקרית לכך היא, רצון המנהלים לקדם ולתגמל את העובדים שלהם. כאמור, הערכה זו מהווה שיקול משמעותי מאוד להנהלה הבכירה בקבלת החלטות לקידום ותגמול של עובדים ממחלקות שונות. מנהל זוטר ש"מכייל" את הסקלה בין 4 ל- 7 ומדרג את עובדיו גבוה יותר מגביר את סיכוייהם להתקדם בארגון על חשבון עובדים אחרים. יוצא איפה, שמנהל המעריך את הביצועים של עובדיו ע"פ הנדרש בהנחיות, פוגע בסיכוייהם להתקדם בארגון או לקבל תגמול עבור ביצועיהם. שאלתי היא: האם מותר למנהל שמעריך את עובדיו לנהוג ע"פ "רוח הארגון" ולכייל" את הסקלה ( 4 עד 7)? מחד, הוא נותן לעובד סיכוי שווה להתמודד על קידום למול העובדים האחרים בארגון (שמדורגים כך ע"י מנהלם). אך מאידך, הוא פועל בניגוד להנחיות הארגון ומעצים את הפגיעה בעובדים שמוערכים ע"פ ההנחיות. כאמור, ההנחה היא כי לפחות 50 מהמערכים נוהגים ע"פ "רוח הארגון" ומכיילים את הסקלה (הנחה מבוססת) האם יש מקורות הלכתיים שדנים בסוגייה זו? אם כן, אשמח לקבל מקורות מדוייקים לצורך עיון מעמיק נוסף. אודה לקבלת תשובה בהקדם. ו מראש,
תשובה: אם הדבר ידוע לכל ומוסכם על כולם ומקבלי ההערכות יודעים שההערכה היא בין 4 ל7, מותר.
שאלה: מהו צורך אמיתי - בכניסת כהן למערת המכפלה?: לכהנים כניסה לצורך אמיתי - האם הכוונה לכניסה לתפילה? השאלה נשאלה בהמשך לשאלה "כהנים במערת המכפלה"
תשובה: היום כל כהן יכול להכנס, היום שינו במבנה כך שגם כהן שרוצה רק לראות את האתר יכול להכנס.
שאלה: שמה של ארץ ישראל: מדוע הקב"ה לא אמר לנו את שמה של הארץ העתידית שאנו אמורים לנחול עם יציאתנו ממצרים?
תשובה: בדומה לזה מוצאים אנו כבר בציווי הראשון "לך לך מארצך. אל הארץ אשר אראך", שאין איזכור של ארץ הייעד, ושם הטעימו ח ואמרו (בראשית רבה לט, ט): "אמר רבי יוחנן "לך לך מארצך " וכו', ולמה לא גילה לו? כדי לחבבה בעיניו וליתן לו שכר על כל פסיעה ופסיעה". נמצא ששתי סיבות יש לדבר: (א) ככל שהדבר נסתר יותר כך התשוקה לגלותו גדלה וממילא גם חביבותו. (ב) כשהיעד מפורש, הרי שמילוי אחר ציווי ה' יבוא רק עם ההגעה ליעד, אך כשאין יעד מוגדר, כל התקדמות היא מילוי חדש אחר דבר ה' ועל כל פסיעה ופסיעה מקבלים שכר. ברכה רבה,
שאלה: מצוות גיוס לצבא הגנה לישראל: בע"ה אני לקראת סיום שיעור ד בישיבה. ואני עומד לקראת גיוס בקרוב. הייתי שמח לדעת אם יש איזה נוסח של לשם ייחוד לפני גיוס? ידוע לי שאני מקיים מצווה בעצם הגיוס והייתי שמח לעשות אותה בכוונה שלמה לשם ייחוד וכ. אשמח לתת נוסח זה גם לחבריי החרדים המתגייסים עימי שידעו שאכן מקיימים מצווה ב"ה.
תשובה: מצוות השירות בצה"ל חשובה ביותר ואין בזה חולק. וידוע שמצוות צריכות כונה. מספיק לומר "לשם יחוד קודשא בריך הוא,ויהי נועם ה' עלינו מעשה ידינו כוננהו" תצליח
שאלה: חזרה בתשובה על הורדת שירים - המשך: 1. האם באפשרות א (מחיקת השירים) אפשר פשוט להשאיר אותם במחשב ולהחליט שלא לשמוע אותם יותר לעולם, או שחייבים ממש למחוק אותם פיזית? 2. באופן כללי - לכאורה משתמע שהעבירה היא בהורדה ולא בשמיעה, כלומר אדם שהוריד שיר יש בידו עוון אחד, בין אם לא שמע אותו בכלל או ששמע אותו הרבה פעמים, ולכן מעיקר הדין התיקון היחידי הוא לשלם, ורק בזכות תקנת השבים הקילו עליו שהוא יכול במקום זה למחוק את השיר. האם הבנתי נכון? השאלה נשאלה בהמשך לשאלה "חזרה בתשובה על הורדת שירים"
תשובה: 1. באפשרות א' חובה למחוק ממש את השירים. 2. ישנה חובת ת על ההנאה הנגרמת משמיעת השירים בכל פעם. בפעולת ההורדה עצמה ללא שמיעה אין חיוב ממוני אלא רק לשיטה שיש בעלות ממונית ליוצר ושיש כאן גזל ממש בעצם ההעתקה. הרב ניר אביב
שאלה: איך להגיע למוכנות לחתונה: היקר! אני בגיל שידוכין וכבר יוצא חצי שנה. אני מקבל ב"ה הצעות אך לא ממש רלוונטיות. אני יוצא וכל פעם יש משהו אחר שמפריע לי. אני בן 22 וחבריי טוענים שאני "בררן", ואני ממש לא מסכים עם זה פשוט עדיין לא פגשתי בחורה שאני חושב שתתאים לי לחיות איתה ולבנות יחד בית ואני לא צריך להתחתן בכח או מלחץ. לאחרונה גיליתי שזיווגו של אדם באמת יגיע אליו, היות ואנחנו לא תלויים במזל אלא מעל המזל הזיווג יגיע כאשר אדם מוכן לזה באמת, ואז ממילא פתאום תגיע הצעה רלוונטית שתוכל להתאים. ובכן השאלה שלי- איך להיות מוכן!? מה אני צריך לעשות יותר מלרצות ולייחל ויותר מלהאמין מכל הלב ולהתפלל לה שזה יגיע?! כנראה יש איזה משהו פנימי שאני צריך לעבור להפנים איזה משהו בהבנה ואני לא כ"כ יודע מה זה בדיוק מה אני צריך לשנות בהסתכלות בהבנה מה לחשוב ואיך להיות מוכן?! אשמח לעצה מעשית בתחום
תשובה: יש להתפלל כמובן, אך גם לפנות לחברים טובים שאתה סומך עליהם ולומר איזה סוג אישה מתאימה לך כמו יראת שמים, צנועה, נעימת הלכות, משכילה, מסכימה לבעל לומד תורה ולמסור פרטים על עצמך כמו משפחה, חינוך וכדומה. ואם הם אומרים שישנה מתאימה יש להיפגש ולהתפלל להצלחה ובע"ה תמצא ותבנו יחד בית הגון ושמח.
שאלה: סעודה שלישית ורביעית: אני דתייה בת 17 חזרתי בתשובה והמשפחה שלי חילונים.רציתי לדעת האם אני יכולה לעשות סעודה שלישית ורביעית לבד? ואם כן מה סדר הברכות שלהן ומתי לברך אותן?
תשובה: ב"ה לך. לפי ההלכה את יכולה לעשות סעודה שלישית לבד, ואת לא צריכה לעשות אותה עם אחרים, וכן לגבי סעודה רביעית. בסעודה שלישית, נוטלים ידיים (אם אפשר, ואם שבעים מידי, אפשר לאכול רק מיני מזונות או פירות) ואוכלים. חשוב שנטילת הידיים תהיה לפני השקיעה. לאחר צאת השבת מברכים ברכת המזון. אם אפשר חשוב מאוד להוסיף זמירות שבת ושירים שמתימים לסעודה שלישית. שירים של געגועים לירושלים, לבית המקדש, לגאולה וכו'. חשוב מאוד לנצל את ההזדמנות שאחרים שומעים, כדי שהם ישמעו וירגישו מה שאת מרגישה, וזה ישפיע עליהם, אך לא בלחץ. סעודה רביעית, מתחילים אותה במוצאי שבת ושוב אם אפשר עדיף על לחם, ולומר "לשם מלוה מלכה" לפני שאוכלים. יש זמירות מיוחדות למוצאי שבת שכדאי ללמוד ולהכיר והן נותנות תחושה מיוחדת לסעודה זו. מומלץ להתארח אצל אנשים שעושים סעודת אלו וכך יותר קל להכיר וללמוד. בברכת הצלחה רבה הרב יצחק גרינבלט zahig1 gmail.com
שאלה: תפילה על חזרה בתשובה: שמעתי על תפילה שכתב מרן שאפשר להוסיף בשמונה עשרה בברכת השיבנו, האם יש כזה וא"כ אפשר לדעת איזה ומה הנוסח? זה תפילה על אחר שיחזור בתשובה. לכבוד הרב וכבוד תורתו.
תשובה: יש נוסח בסידור הריח הטוב: יהי רצון מלפניך ד' אלוקינו ואלוקי אבותינו שתחתור חתירה תחת כסא כבודך ותקבל בתשובה את פלוני בן פלוני כי ימינך פשוטה לקבל שבים.
שאלה: לכבות אש ביום טוב: לקחתי והעברתי אש בעזרת נר איך ניתן לכבות את הנר שמעבירים? (מנר נשמה קשה להדליק נרות שבת קטנים) השאלה נשאלה בהמשך לשאלה "אין אש להדליק נר שבת שסמוך ליום - טוב"
תשובה: אסור לכבות אש ביום טוב. מראש תעביר את האש מהנר על ידי גפרור, והוא יכבה מאליו מהר.
שאלה: להטות דוד מים בשבת ויום טוב: האם מותר להטות דוד המחובר לחשמל כדי למלא ממנו כוס מים בשבת, ומה הדין ביום טוב?
תשובה: מותר גם בשבת, אך מסוכן וחמירא סכנתא מאיסורא.
שאלה: שמירת שעות בין בשר לחלב לאישה עפ"י מנהג בעלה: האם אישה השומרת 6 שעות בבית אביה, המתחתנת עם בעל השומר 3 שעות חייבת לבצע התרת נדרים? מה המקור לכך? כיצד עליה לנהוג? והאם עליה לנהוג אחרת ולא ללכת לפי בעלה? ובשורות טובות!
תשובה: אין צורך בהתרת נדרים, אישה נוהגת לפי בעלה בדברים של הנהגת הבית. בנושאים שנוגעים רק לאישה, כמו נוסח תפילה, יכולה להמשיך לפי מנהגה, והילדים ינהגו לפי האב. אבל זמני ארוחות זה עניין משפחתי, ובזה היא צריכה לנהוג לפי בעלה.
שאלה: כשרות קורנפלקס מחנות "אושר עד": קניתי ברשת מזון אושר עד קורנפלקס של חברה באנגלית, חברת "עוז" כמדומני. המוצר במשקל של קילוגרם 1 והיתה עליו ההכשר של "חוג חתם סופר- פתח תקוה". האם אפשר לסמוך על ההכשר הזה? במוצר הזה? מי יודע מה מכניסים במוצר הזה? כל המרכיבים שלו כשרים?
תשובה: ב"ה שלו-ם וברכה, על פי החוק, מוצר המיובא ככשר צריך לקבל אישור ממחלקת היבוא של הרבנות הראשית. הנוהל מחייב שכאשר המוצר מקבל אישור - מודפס על המוצר: באישור הרבנות הראשית לישראל. לא כל היבואנים מקפידים על כך ולפעמים מזייפים וכותבים שיש הכשר למוצר ואין לו. כדי לברר אם יש כשרות למוצר ע"י הרבנות הראשית לישראל יש לציין את שם המוצר, שם היבואן, ארץ הייצור ושם המפעל המייצר. אפשר לטלפן למחלקת היבוא ברבנות הראשית: 02-5313137 8. הרב חגי בר גיורא
שאלה: ברית בשבועות במושב ללא מוהל: ו על פועלכם. גיסתי גרה במושב. הברית תערך אם ירצה ה' בשבועות. היא אחרי קיסרי. במידה ולא ימצא מוהל שמוכן להתארח שלושה ימים עם משפחתו וצריך לארגן אוכל מהדרין, המשפחה לא שומרת כשרות ודת, ויש מצב שיהיה חילול גדול, מה עושים?
תשובה: לתינוק שנולד בניתוח קיסרי לא עושים ברית בשבת או בחג אלא יש לדחות את הברית ליום שני.
שאלה: לעבוד באבטחה בשבת: האם מותר, ואם כן באילו תנאים, לעבוד באבטחה בשבת (לאו דווקא בחברה שדורשת לעשות משמרות בשבת)? האם הדין שונה כאשר האבטחה היא של מקומות יהודיים במזרח ירושלים?
תשובה: לעבוד באבטחה של אנשים זוהי מצווה, וגם אבטחת רכוש מותרת בשבת. השאלה מהם התנאים. יש בעיה בנסיעה ברכב למקום האבטחה וחזרה, וכן לשוחח בטלפון פעמים שאסור. אם נדרש לבצע רישום, בדרך כלל אסור. האם הרישום יעשה בעט שבת או במחשב? עסקתי רבות בנושא הבטחת מחנות צה"ל נדרש פירוט בשאלה.
שאלה: סעודה שלישית במיני מזונות אחר שקיעה: אנו מסיימים מנחה על גבול השקיעה, האם מותר להתחיל אחר השקיעה לאכול סעודה שלישית במיני מזונות? השאלה נשאלה בהמשך לשאלה "סעודה שלישית אחר השקיעה"
תשובה: בשעת דחק גדולה אפשר להתחיל לאכול מזונות כדי לצאת ידי חובת סעודה שלישית אולם יש להתחיל את הסעודה ואף לסיימה בתוך שלוש עשרה וחצי דקות לאחר השקיעה. אולם האמת שאין צורך מעשי בקולא זאת ואפשר לפתור הבעיה בשתי דרכים: א. להקדים את תפילת מנחה.  בתאום עם הגבאים או רב בית הכנסת וכו. אין סיבה שתפילת מנחה תהיה כ"כ צמודה לשקיעה, במיוחד בשבתות הקיץ הארוכות. מדוע להתחיל תפילת מנחה בשבע ורבע, א"א להקדימה לרבע לשבע? ב. אם אי אפשר להתפלל מוקדם יותר יש לקיים סעודה שלישית לפני תפילת מנחה.
שאלה: קפה נמס מיובש בהקפאה בשבת: האם מותר לאשכנזים (שמקפידים לא להכין קפה שחור בשבת) להכין קפה נמס מיובש בהקפאה בשבת?
תשובה: אם הקפה עבר כבר בישול בעבר, כגון: קפה נמס קנוי, מותר כי אין בישול אחר בישול.
שאלה: ספירת העומר בבקרים: של כבוד הרב אם במשך יומיים לא ספרתי אבל באותם בקרים ספרתי בלי ברכה. זאת אומרת שיומיים רצוף לא ברכתי אבל הזכרתי. ממשיך בשאר הלילות עם ברכה?
תשובה: אם לא פיספסת אף יום אלא כל יום ספרת בבוקר, אתה יכול להמשיך ולספור בערב.
שאלה: להוציא חלה מהתנור בשבת: 1. אדם שהתחיל לאכול לחם ואז הלך ל-10 דקות האם צריך לחזור וליטול, ומה הדין בשינוי מקום באכילת לחם? 2. כשאני יוצא מהמקווה, האם צריך ליטול ולברך? 3. אמא שלי בטעות השאירה את החלה בתוך התנור ואם פותחים את התנור נדלק אור, האם מותר בשבת להוציא את החלה מהתנור?
תשובה: א. אין צורך ליטול ידים שוב, אא"כ היה היסח הדעת או הליכה לשירותים. לכתחילה אין לשנות את מקום האכילה, בדיעבד או במקום צורך אם ממשיכים לאכול במקום אחר אין צורך לברך שוב. ב. נטילה ללא ברכה. ג. אסור להוציא את החלה.
שאלה: להכין יוגורט וגלידה בשבועות: בספר בן איש חי, במדבר שנה א, כתוב שמותר להכין "יגורטי" ( לבן?) ביום טוב שבועות. והשאלה שלי היא למה הכוונה, כלומר, בימינו לאיזה מוצר התכוון הבן איש חי? כמו כן, נכתב שמותר להכין את גלידה כי אין חשש שיכין ליום חול כי הגלידה תימס, אבל בימינו שיש מקרר ומקפיא אין חשש שהגלידה תימס אז האם החשש חוזר לאסור להכין את הגלידה? לרב. נ.ב אני מעדות המזרח. חג שמח
תשובה: מותר להכין לבן וגלידה ביום טוב. וכן קוביות קרח ביום טוב. חג שמח
שאלה: ביצת יונה על סף דלתי ללא קן: על מפתן דלתנו ממתינה ביצת יונה ללא קן (נראה שהיונה חשבה שהמרבד הוא קן) וללא היונה. מה עלינו לעשות עם הביצה האם יש לראות במצב זה אפשרות לקיום מצוות שילוח קן? אציין שזו הביצה הרביעית שמונחת בפתחנו בדרך זו במהלך החודש האחרון (הביצים הקודמות נלקחו על ידי מנקה המדרגות בשעת הניקוי). נישאנו לפני כשנה וחצי ועדיין ללא ילדים. האם יש לראות בכך סימן?
תשובה: מצות שילוח הקן מתקיימת רק אם היונה נמצאת על הביצים, אך ללא היונה אין מצווה. הביצה מותרת באכילה אם אין בה דם. אין סימן בזה לא טוב ולא רע, ובע"ה תזכו לילדים ותגדלום לתורה ומעשים טובים.
שאלה: לחמם אוכל בשבת עבור חג שבועות: האם מותר לחמם אוכל מוכן על פלטה בשבת אחר הצהריים עבור סעודת ליל שבועות?
תשובה: את כל ההכנות לחג השבועות יש לעשות רק לאחר זמן צאת הכוכבים במוצאי שבת ולא לפני כן. אסור להכין משבת ליום טוב חג שמח
שאלה: אמירת ויהי נועם ואתה קדוש בשבוע שחל בו מועד: מדוע אין אומרים ויהי נועם ואתה קדוש בתפילת ערבית בשבוע הבא שחל בו מועד?
תשובה: ויהי נועם הוא בקשה מרבש"ע שיצליח מעשה ידינו. כשאין בשבוע שלפנינו ששה ימי מעשה לא אומרים בקשה זו.  ספרדים אומרים ויהי נועם בכל מוצ"ש
שאלה: שתיית מים אחרונים בטעות: לק"י לאחר הארוחה נטלתי מים אחרונים לתוך כוס חד פעמית שהייתה לידי. מתוך היסח הדעת תוך כדי עבודה שתיתי את המים. האם יש עניין של רוח רעה שורה בהם? מראש
תשובה: אם קרתה טעות אין מה לעשות. ושאיפתך לטהרה היא החשובה.
שאלה: יחס להורים מסורתיים שנישאו בשנית: ב"ה אני באה ממשפחה מסורתית. אני חזרתי בתשובה וכעת בעלי ואני חרד"לים ולנו שלושה ילדים. הוריי התגרשנו שהייתי קטנה ואבי נישא בשנית לאישה מקסימה וטובה שאני מאד אוהבת ומעריכה. 1) הבעיה היא שכשאנו באותה הסביבה הם מגלים ביניהם גיוליי חיבה פיזית שמאד מביכים אותנו, וכמובן שאנו חוששים לחינוך של ילדינו. בשבת האחרונה הם התארחו אצלנו בשולחן שבת והיו דברים שמאד הביכו אותי, במיוחד כשזה על שולחן שבת. השאלה היא מה ניתן והאם ניתן לעשות? 2) כמו"כ אישתו שרה בקולי קולות, לפעמים סולואים בשולחן השבת- מה שמפריע לבעלי ולי וכמובן לא מקובל אצלנו. השאלה היא אותה שאלה: מה והאם ניתן לעשות משהו? חן חן ו לכבוד הרב שליט"א.
תשובה: אם אפשר, יש להסביר להם בדרכי נועם על הבעייתיות שבכך. אם לא, קבלו אותם כמות שהם ולילדיכם תסביר את המלכוד בו אתם נמצאים.
שאלה: לשפוך תשעה קבין במקלחת: כששופכין תשעה קבין של מים על הגוף, האם אפשר עם דוש (כי בדרך כלל לא יוצא מים של תשעה קבין מהדוש ברגע אחד), האם אפשר לחכות, ולמה הכוונה בבת אחת (האם אפשר בהשקה)?
תשובה: נראה שיהיה ר, כי נחשב כמו כלי אחד.
שאלה: לברר אצל המעסיק את דעתו על אשתי: לכבוד הרב אשתי פוטרה מעבודתה ועכשיו מחפשת עבודה חדשה, וברצוננו לבדוק מה דעת המעסיק שלה עליה (האם לשלוח אליו לברור עליה בעבודות חדשות). האם אוכל להתקשר למעסיק כביכול בתור מעסיק חדש ולשאול על אשתי פרטים?
תשובה: נראה שכן.